नारायणपुर. सुरक्षा बल के जवानों ने बुधवार को नेलनार के जंगल में मुठभेड़ के दौरान एक महिला नक्सली को मार गिराया, जबकि एक वर्दीधारी महिला नक्सली को गिरफ्तार किया गया है। घटनास्थल से एक देशी बंदूक व एक भरमार सहित नक्सलियों का खाने का सामान भी बरामद किया गया है।
एसडीओपी एनके साहू ने घटना के संबंध में बताया कि सुरक्षा बलों के साथ पुलिस पार्टी सर्चिग पर निकली थी। अलसुबह नक्सलियों ने जवानों को घेर कर फायरिंग शुरू कर दी। जवानों ने भी तुरंत जवाबी फायरिंग की। दोनों तरफ से करीब 45 मिनट तक गोलियां चलती रहीं। इसके बाद नक्सली जंगल की तरफ भाग गए। मौके की तलाशी में वर्दीधारी महिला नक्सली का शव मिला।
hin_Deva hin_Deva